ร้านเนื้อตุ๋นจักรเพ็ชรอยู่บนถนนราชพฤกษ์ ถ้ามาจากในเมือง แถวๆถนนสาทร จะห่างไปประมาณ 15 กม. ก็เป็นระยะที่ อยากกินมากก็ขับไปได้ครับ ร้านนี้มี promotion เยอะมากๆ จนคิดว่าใครมาแล้วทานราคาปกติ ก็ต้องคิดดูให้ดีๆนะครับ ร้านตกแต่งแบบเป็นจีนๆสมัยเก่าๆ นั่งสบายครับ เนื้อเป็นของ KU beef 

อูด้งเนื้อเซอร์ลอย (155 บาท) ????x5 เสริมมาในชามใหญ่ ลายสวยงาม ได้อารมณ์เวลากิน เนื้อเซอร์ลอยถูกสไลด์มาไม่บางมาก แต่ลวกมาได้พอดีกึ่งสุกกึ่งดิบ เนื้อนุ่ม น้ำซุปหอมเครื่องเทศ มีหัวไชเท้าที่ถูกต้มจนเปื่อยแล้วมาให้ทานด้วย 

เกาเหลาเนื้อ (85 บาท) ????x4 ธรรมดา 85 พิเศษ 125 บาท ซุปเดียวกับอูด้ง แต่เนื้อไม่ใช่เซอร์ลอย แต่ก็นุ่มมากเหมือนกัน อยากสั่งตับ แต่แปลกที่ร้านนี่ไม่มีตับให้ครับ

เนื้อโคขุนย่าง (120 บาท) ????x4 จานนี้อร่อยครับ เนื้อหมัก นุ่ม ย่างกำลังพอดี ทานกับแจ่ว แต่แจ่ว
หวานไปหน่อยนะครับ

หอมคำ (90 บาท) ????x2 คนขายบอกว่าเป็นส่วนผสมของ ไส้กรอกอีสานและใส้กรองเยอรมัน นึกว่าจะเปรี้ยว แต่เอาเข้าจริง มันมีรูปทรงเหมือนใส่กรอกอีสาน แต่รสชาติเป็นไส้กรอกเยอรมันผสมเต้าหู้ (แต่ไม่รู้ผสมจริงหรือเปล่านะ 555)

ต้นอ่อนทานตะวันน้ำมันหอย (55 บาท) ????x4 เทคนิคคือเอาต้นอ่อนไปลวกน้ำร้อนก่อน แล้วเอาไปคลุกกับน้ำมันหอย ทำให้ความเหม็นเขียวหายไป ต้นอ่อนนิ่มขึ้น ไม่เค็ม

เต้าหวยมะพร้าวอ่อน (49 บาท) ????x5 เป็นหนึ่งในเต้าหวยที่อร่อยที่สุดเท่าที่เคยทานมา น้ำหอมมาก เต้าหวยนุ่ม มาพร้อมกับเนื้อมะพร้าวชิ้นเล็กๆพอดีคำ

ใครถูกบังคับให้มา แต่ไม่ทานเนื้อ หมูก็มีนะครับ แต่ไม่ทราบว่าอร่อยหรือเปล่า

อาหารจานเด็ด: อูด้งเนื้อเซอร์ลอย
   
คะแนนตามหัวข้อ:  
<บรรยากาศ> 7/10
<รสชาติ> 9/10 
<บริการ> 7/10 
<ความเร็ว> 8/10 
<ความคุ้มค่า> 7/10 

สี่ดาวครึ่งครับ น้ำซุปอร่อยมาก 
 
หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ